Jozef Magala

Ing. Jozef Magala (* 19. november 1943) je bývalý riaditeľ Národného bezpečnostného úradu a bývalý riaditeľ Slovenskej informačnej služby.

Životopis

V rokoch 1992 až 1993 bol spolu s Jergušom Ferkom, Igorom Slobodníkom, Milanom Kňažkom a Jurajom Mihalíkom spoločníkom v spoločnosti TEMPRA s. r. o., ktorá vydávala denník Koridor. V 1990-tich rokoch bol riaditeľ sekcie rozvoja výstavby a stavebníctva na ministerstve výstavby a regionálneho rozvoja. V rokoch 1997 až 1999 bol členom rady Eximbanky.

Od vzniku strany SMER – sociálna demokracia pôsobil ako odborný tajomník poslaneckého klubu strany a ako vedúci úradu tieňovej vlády. V rokoch 2002 až 2006 bol asistentom poslanca Bohumila Hanzela. 27. júla 2006 bol na návrh vlády SR vymenovaný prezidentom Ivanom Gašparovičom za riaditeľa Slovenskej informačnej služby.

Od 1. júna 2012 do 31. mája bol riaditeľom Národného bezpečnostného úradu.

Referencie 

Politici Smeru
Riaditelia Slovenskej informačnej služby
Riaditelia Národného bezpečnostného úradu